cyanic-selkie/wikianc huggingface dataset:
ฟาเธอร์แลนด์ (นวนิยาย)
เนื้อเรื่อง
และแล้วมาร์ชก็ถูกกองกำลังเกสตาโปล้อมจับ มาร์ชออกไปต่อสู้คนเดียว แม้จะรู้ว่าไม่สามารถเอาชนะกองกำลังติดอาวุธได้ก็ตามที ส่วนชาร์ลีสามารถหนีออกจากเยอรมนีได้สำเร็จ
ฉากของเรื่องฟาเธอร์แลนด์
ในปี ค.ศ. 1943 กองทัพเยอรมันสามารถบุกยึดเทือกเขาคอเคซัส และบ่อน้ำมันบาคเอาไว้ได้ ทำให้กองทัพรถถังอันน่าพรั่นพรึงของรัสเซียขาดน้ำมันจนไม่สามารถรบได้อีกต่อไป ทำให้กองทัพนาซีสามารถบุกเข้าสหภาพโซเวียตได้อย่างต่อเนื่อง แต่สงครามครั้งนี้ยาวนานและยังมีการปะทะอยู่
ในปี ค.ศ. 1944 หลังจากที่สหราชอาณาจักร สามารถถอดรหัสเครื่องเอนิกมาได้แล้ว กองทัพเยอรมันจึงใช้เครื่องเข้ารหัสใหม่ ทำให้กองทัพเรือดำน้ำสามารปฏิบัติการได้อย่างเต็มที่ และการสร้างอาวุธนิวเคลียร์ของเยอรมันสำเร็จได้เป็นประเทศแรก ทำให้สหราชอาณาจักรยอมแพ้ วินสตัน เชอร์ชิลและพระเจ้าจอร์จที่ 6 รวมไปถึงนักการเมืองคนอื่น ๆ ต้องลี้ภัยทางการเมืองไปอยู่ที่ประเทศแคนาดา
ในปี ค.ศ. 1946 หลังจากที่จักรวรรดิญี่ปุ่นยอมแพ้สงครามต่อสหรัฐอเมริกาจากการทิ้งระเบิดนิวเคลียร์ที่ฮิโรชิมะและนางาซากิ เยอรมนีก็ยิงจรวดวี 3 ไประเบิดกลางฟ้าที่นครนิวยอร์กทำให้สหรัฐอเมริกาเจรจาหยุดยิงกับเยอรมนี ทำให้สงครามโลกครั้งที่สองจบลง เยอรมันได้เซ็นสนธิสัญญากรุงโรมซึ่งนำไปสู่การยุบรวมประเทศทุกประเทศในยุโรปตะวันตกมาอยู่ภายใต้การปกครองของเยอรมัน ยกเว้นแต่สวิตเซอร์แลนด์เท่านั้น
แต่สงครามเยอรมนี-รัสเซียยังไม่จบดี ในเรื่องนี้ กองทัพนาซีสามารถรุกรานจนใกล้ถึงเทือกเขายูรัล แต่สงครามที่ยังไม่จบสิ้นทำให้ชาวเยอรมนียังประสบกับความอดอยากอยู่พอสมควร
หลังจากนั้น เยอรมันกับสหรัฐอเมริกาจึงเริ่มต้นสั่งสมอาวุธร้ายแรงและกำลังทหารจำนวนมาก ซึ่งการสะสมอาวุธครั้งนี้เรียกว่า สงครามเย็น ซึ่งในช่วงปี ค.ศ. 1964 ตามท้องเรื่องนี้ สงครามเย็นกำลังอ่อนตัวลงตามแผนลดความรุนแรง (เดทันต์) ที่คิดขึ้นโดยจอห์น เอฟ. เคนเนดี นำไปสู่การเจรจาทางการค้าต่าง ๆ
นอกจากเทคโนโลยีด้านอาวุธนิวเคลียร์และขีปนาวุธที่ก้าวหน้าที่สุดในโลกแล้ว ยังมีเทคโนโลยีด้านเรือดำน้ำนิวเคลียร์และแผนการบุกเบิกอวกาศ ส่วนในด้านประชาชนก็มีทั้งการผลิตรถยนต์ที่ทันสมัย หรือเครื่องบินไอพ่นเพื่อการพาณิชย์และการทหารด้วย
Oftia
Oftia เป็นสกุลของพืชดอกที่อยู่ในวงศ์ Scrophulariaceae.
ถิ่นกำเนิดของมันคือ แอฟริกาใต้
สปีชีส์ในสกุล ได้แก่:
การระบาดทั่วของโควิด-19 ในประเทศเกาหลีใต้
การระบาดทั่วของไวรัสโคโรนาในประเทศเกาหลีใต้ ดำเนินอยู่ในประเทศเกาหลีใต้ ตั้งแต่วันที่ 20 มกราคม พ.ศ. 2563 ซึ่งเป็นวันที่พบผู้ติดเชื้อรายแรกในประเทศ โดยจำนวนผู้ติดเชื้อในประเทศเกาหลีใต้ในวันที่ 19 กุมภาพันธ์ เพิ่มขึ้น 20 ราย และวันที่ 20 กุมภาพันธ์ เพิ่มขึ้น 58 จนในวันที่ 21 กุมภาพันธ์ พ.ศ. 2563 มีผู้ติดเชื้อรวม 346 ราย ซึ่งบันทึกโดยสำนักงานควบคุมและป้องกันโรคแห่งเกาหลี (KCDC) และสถานการณ์เลวร้ายขึ้นจากกิจกรรม แพเชิน 31 ซึ่งเป็นกิจกรรมทางศาสนาคริสต์ที่คริสตจักรพระเยซูชินซ็อนจิในแทกู
ท่ามกลางความตระหนกว่าจะมีผู้ติดเชื้อเพิ่มมากกว่านี้ทำให้กิจกรรมที่มีผู้ชุมนุมเป็นจำนวนมากหลายกิจกรรมต้องถูกยกเลิกไป และเริ่มมีมาตการปิดกั้นในเมืองต่างๆ ของประเทศ และทหาร 300 นายในแทกูก็ถูกแยกตัวออกมาและกักตัว ทั้งนี้ยังปฏเสธการเข้าประเทศของชาวต่างประเทศที่มาจากมณฑลหูเป่ย ประเทศจีนอีกด้วย
ในวันที่ 9 เมษายน พ.ศ. 2563 ในประเทศเกาหลีใต้มีผู้ติดเชื้อถึง 10,423 รายและเสียชีวิต 204 ราย และอีก 494,711 รายอยู่ระหว่างการตรวจรักษา ซึ่งอัตราการเสียชีวิตของผู้ติดเชื้อในประเทศเกาหลีใต้เฉลี่ยที่ 1.95 เปอร์เซ็นต์ เกาหลีใต้จัดเป็นประเทศที่มีการแพร่ระบาดร้ายแรงที่สุดประเทศหนึ่งและควบคุมการระบาดได้ดีที่สุดประเทศหนึ่งร่วมกับประเทศไต้หวันและประเทศเวียดนาม
แมลงวันตอมดอกไม้ พอล อัลเลน
แมลงวันตอมดอกไม้ พอล อัลเลน (Paul Allen's flower fly; ชื่อวิทยาศาสตร์: Eristalis alleni Thompson) เป็นแมลงวันตอมดอกไม้ ซึ่งพบในเขตป่าคอสตาริกาบนที่ราบสูงภาคกลางเท่านั้น โดยได้รับการตั้งชื่อตามชื่อของพอล อัลเลน ส่วนแมลงวันตอมดอกไม้อีกสปีชี่ส์ที่อยู่อาศัยอยู่ในเขตเดียวกันก็ได้รับการตั้งชื่อตามบิล เกตส์ ซึ่งเป็นเพื่อนร่วมงานของพอล อัลเลน โดยให้ชื่อแมลงวันตอมดอกไม้อีกสปีชี่ส์นี้ว่าแมลงวันตอมดอกไม้ บิล เกตส์ (Eristalis gatesi)
มันเป็นพันธุ์เดียวกันกับแมลงวันตอมดอกไม้พันธุ์ใหญ่ซึ่งมีชื่อว่า Eristalis circe Williston, 1891 กับ Eristalis persa Williston, 1891 หากแต่มีสีตรงส่วนขาที่ต่างกัน
ลักษณะทางชีววิทยา
มีเพียงไม่กี่คนเท่านั้นที่จะทราบถึงลักษณะทางชีววิทยาของมัน แต่ผู้เชี่ยวชาญส่วนใหญ่ก็ทราบว่าจะพบมันใช้ชีวิตอยู่ร่วมกับดอกไม้สกุล Seneico
อำเภอเดี่ยนบ่าน
อำเภอเดี่ยนบ่าน (Huyện Điện Bàn) เป็นอำเภอของจังหวัดกว๋างนาม ประเทศเวียดนาม อำเภอนี้มีเนื้อที่ทั้งหมด 217 ตร.กม. และมีประชากร 195,048 คน โดยมีเมืองหลักคือหวิญเดี่ยน
21 ตุลาคม
วันที่ 21 ตุลาคม เป็นวันที่ 294 ของปี (วันที่ 295 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 71 วันในปีนั้น
มหาวิหารนักบุญเปโตร
มหาวิหารนักบุญเปโตร (Basilica of Saint Peter, Basilica Sancti Petri) รู้จักกันโดยชาวอิตาลีว่า Basilica di San Pietro in Vaticano หรือเรียกกันสั้น ๆ ว่าเซนต์ปีเตอร์สบาซิลิกา (Saint Peter's Basilica) เป็นมหาวิหารเอกหนึ่งในสี่แห่งในกรุงโรม นครรัฐวาติกัน (อีกสามมหาวิหาร คือ มหาวิหารนักบุญยอห์น ลาเตรัน มหาวิหารซันตามาเรียมัจโจเร และมหาวิหารนักบุญเปาโลนอกกำแพง)
ประวัติ
ตัวมหาวิหารปัจจุบันเริ่มสร้างเมื่อวันที่ 18 เมษายน ค.ศ. 1506 บนโบสถ์แบบคอนสแตนติน และเสร็จเมื่อปี ค.ศ. 1626
แต่เดิมนั้นมหาวิหารนักบุญเปโตรมิได้เป็นสถานที่พำนักประจำตำแหน่งของพระสันตะปาปาเช่นปัจจุบันนี้ (สถานที่ประจำตำแหน่งของสันตะปาปาเดิมอยู่ที่มหาวิหารนักบุญยอห์น ลาเตรัน) ถึงกระนั้นก็ยังถือกันว่าเป็นโบสถ์สำคัญแห่งหนึ่ง เพราะโบสถ์ตั้งอยู่ในตัวนครรัฐวาติกันเอง และมีเนื้อที่มาก การทำพิธีต่าง ๆ ที่เกี่ยวกับพระสันตะปาปาก็จะมาทำกันที่นี่ นอกจากนั้นก็ยังมีธรรมาสน์นักบุญเปโตร ซึ่งเชื่อกันว่าเป็นบัลลังก์ของนักบุญเปโตรเองเมื่อดำรงตำแหน่งเป็นสันตะปาปาที่นี่ แต่ปัจจุบันนี้เก้าอี้นี้ไม่ได้ใช้เป็นบัลลังก์บิชอปอีกแล้ว แต่ยังเก็บไว้ไต้ฐานแท่นบูชาที่ออกแบบโดยจัน โลเรนโซ แบร์นีนี
มหาวิหารนักบุญเปโตรเดิม
มหาวิหารนักบุญเปโตรเดิมเป็นโบสถ์ที่สร้างในคริสต์ศตวรรษที่ 4 ซึ่งมีรูปทรงแบบบาซิลิกา พอมาถึงสมัยฟื้นฟูศิลปวิทยาก็อยู่ในสภาพที่ทรุดโทรมมากเพราะพระสันตะปาปาย้ายที่พำนักไปอยู่ที่เมืองอาวีญง ประเทศฝรั่งเศส ระหว่างปี ค.ศ. 1309 - 1377 (เรียกว่าอาวีญงปาปาซี) การตัดสินใจสร้างมหาวิหารใหม่ก็เพื่อจะได้สร้างมหาวิหารที่ใหม่กว่าและใหญ่กว่าเดิมมากได้สะดวก การใช้ชื่อมหาวิหารนักบุญเปโตรเดิมก็ใช้มาตั้งแต่เมื่อสร้างมหาวิหารปัจจุบัน เพี่อเป็นการแสดงถึงความแตกต่างระหว่างสิ่งก่อสร้างปัจจุบันและสิ่งก่อสร้างเดิม
ที่ฝังศพนักบุญเปโตร
เมื่อวันที่ 23 ธันวาคม ค.ศ. 1950 ระหว่างการออกอากาศทางวิทยุสมเด็จพระสันตะปาปาปิอุสที่ 12 ประกาศว่าได้มีการค้นพบที่ฝังศพนักบุญเปโตร หลังจากที่นักโบราณคดีใช้เวลา 10 ปีศึกษาขุดค้นห้องใต้ดิน (crypt) ภายในมหาวิหาร
ที่ฝังศพอื่น ๆ
ภายในมหาวิหารมีที่ฝังศพกว่าร้อยที่ บางที่อยู่ภายในถ้ำวาติกัน (Vatican grotto) ซึ่งอยู่ภายใต้มหาวิหาร ภายในถ้ำมีพระสันตะปาปาฝังไว้ 91 องค์ บุคคลสำคัญที่ฝังภายในมหาวิหารก็มี
หินอ่อนจากโคลอสเซียม
เมื่อสมเด็จพระสันตะปาปานิโคลัสที่ 5 เริ่มสร้างมหาวิหาร พระองค์สั่งซื้อหิน 2,522 เล่มเกวียนจาก โคลอสเซียมที่อยู่ในสภาพที่เสื่อมโทรม เงินที่ซื้อหินเอามาจากสมบัติที่ขนมาจากเยรูซาเลมเมื่อเยรูซาเลมเสียเมือง และจากการทำลายโบสถ์โดยนายพลของจักรพรรดิเวสปาเชียน (Vespasian) ผู้ที่ต่อมาได้เป็นจักรพรรดิไททัส (Titus) เมื่อ ค.ศ. 70
โอกัญญา (ประเทศสเปน)
โอกัญญา (Ocaña) เป็นเมืองเล็ก ๆ และเทศบาลทางตอนกลางของประเทศสเปน ในจังหวัดโตเลโด ตั้งอยู่เหนือสุดของที่ราบสูงที่เรียกว่า เมซาเดโอกัญญา เมืองมีสถานีรถไฟฟ้าเชื่อมต่อจากเมืองอารังคูเอซ (Aranjuez) ไปเกวงกา
เฟมินา มิสอินเดีย
มิสอินเดีย หรือ เฟมินา มิสอินเดีย (Femina Miss India) เป็นการประกวดนางงามระดับประเทศของอินเดีย ซึ่งจะถูกจัดขึ้นเป็นประจำทุกปีเพื่อคัดเลือกนางงามเข้าร่วมการประกวดมิสเวิลด์ ซึ่งกระบวนการการคัดเลือกนั้นจะถูกดำเนินการโดยทีมงานของนิตยสารสำหรับผู้หญิงของเดอะไทมส์ กรุ๊ป (The Times Group) ที่มีชื่อว่า เฟมินา (Femina)
ผู้ดำรงตำแหน่งเฟมินา มิสอินเดียในปัจจุบัน คือ ปริยาดารชินิ ชาท์เดอจี (Priyadarshini Chatterjee)
ประวัติการประกวด
การประกวดมิสอินเดียถูกจัดขึ้นเป็นครั้งแรกเมื่อปี ค.ศ. 1947 โดยดำเนินการจัดประกวดโดยสื่อหนังสือพิมพ์แห่งหนึ่งของอินเดีย ผู้ที่ชนะการประกวดในครั้งนั้น ปารามิลา (เอสเธอร์ วิคตอเรีย อับราฮัม) จากเมืองโกลกาตา หลังจากนั้นเป็นต้นมา ไม่มีข้อมูลที่น่าเชื่อถือที่สามารถระบุได้ว่ามีการจัดการประกวดมิสอินเดียขึ้นอีก จนกระทั่งในปี ค.ศ. 1952 มีบันทึกที่เกี่ยวเนื่องกับการประกวดนางสาวอินเดียขึ้นอีกครั้ง การจัดประกวดในครั้งนี้ดำเนินการสื่อสิ่งพิมพ์ในท้องถิ่น ผลการประกวดพบว่า อินดรานิ เรห์มาน (Indrani Rehman) เป็นผู้ชนะการประกวดและได้รับตำแหน่งมิสอินเดีย 1952 นอกจากนี้การประกวดในครั้งนี้ ยังมีตำแหน่งผู้ชนะอีกหนึ่งตำแหน่ง คือ มิสมัสซูรี่ (Miss Mussorie) ซึ่งผู้ที่ได้รับตำแหน่งดังกล่าว คือ นูตาน ชามาร์ธ บาห์ร (Nutan Samarth Bahl) ต่อมาในภายหลังมิสอินเดีย 1952 อินดรานิ เรห์มาน ได้เป็นตัวแทนผู้หญิงอินเดียเพื่อเข้าร่วมการประกวดนางงามจักรวาล 1952 ซึ่งถือเป็นการจัดประกวดนางงามจักรวาลเป็นครั้งแรก
ต่อมาใน ปี ค.ศ. 1953 การประกวดมิสอินเดียถูกจัดขึ้นอีกครั้งโดยใช้ชื่อว่า การ์ดาร์-โกลีนอส (Kardar-Kolynos pageant) ดำเนินการจัดประกวดโดยอับดุร์ ราชิด การ์ดาร์ (Abdur Rashid Kardar) และผู้ที่ชนะการประกวดในครั้งนี้ คือ พีซ กานวาล (Peace Kanwal) จากรัฐปัญจาบ ซึ่งต่อมาภายหลังได้ก้าวเข้ามาเป็นนักแสดงหญิงในวงการบอลลีวูด (Bollywood)
สำหรับการประกวดเฟมิน่า มิสอินเดียนั้น ถูกจัดขึ้นเป็นครั้งแรกในปี ค.ศ. 1964 โดยผู้ชนะในครั้งนั้น คือ เมเฮอร์ คาสเตลิโน มิสตรี (Meher Castelino Mistri) จากรัฐมหาราษฏระ และได้เป็นตัวแทนของประเทศอินเดียในการประกวดนางงามจักรวาล 1964 ที่ประเทศสหรัฐอเมริกา และมิสยูไนเต็ด เนชั่นส์ 1964 ที่ประเทศสเปน
เรียตต้า ฟาเรีย (Reita Faria) เป็นมิสอินเดียคนแรกที่ชนะการประกวดบนเวทีระดับนานาชาติ โดยเธอได้ดำรงตำแหน่งมิสเวิลด์ 1966 หลังจากเข้าร่วมการประกวดดังกล่าวที่กรุงลอนดอน ประเทศสหราชอาณาจักร ในขณะที่ยาสมิน ดาจิ (Yasmin Daji) ซึ่งเป็นสาวงามอินเดียจากเวทีเฟมิน่า มิสเดียเช่นเดียวกันกับฟาเรีย ได้เข้าร่วมการประกวดนางงามจักรวาล 1966 และได้ตำแหน่งรองชนะเลิศอันดับ 3 จากการประกวดดังกล่าว
ในยุคแรก การประกวดเฟมิน่า มิสอินเดียจะมีผู้ชนะทั้งสิ้นครั้งละ 3 คน โดยแต่ละคนจะเป็นตัวแทนขอประเทศในการประกวดนางงามจักรวาล มิสเอเชียแปซิฟิก และอินเตอร์เนชั่นแนล ทีน ปริ๊นเซส (International Teen Princess) ตามลำดับ ในยุคถัดมา รองชนะเลิศอันดับ 2 จะถูกส่งไปประกวดมิสทีนเนจอินเตอร์คอนติเนนทัล (Miss Teenage Intercontinental) แทน แต่ในช่วงปี ค.ศ. 1969-1975 บางครั้งรองชนะเลิศอันดับ 2 หรือผู้เข้ารอบสุดท้ายจะถูกส่งไปประกวดราชินิแห่งแปซิฟิก (Queen of Pacific) ด้วย แต่หลังจากที่เฟมิน่า มิสอินเดียได้สิทธิ์ในการส่งตัวแทนเข้าร่วมการประกวดมิสเวิลด์มา จึงมีการปรับเปลี่ยนการส่งตัวแทนทั้งสามคนไปเวทีการประกวดนานาชาติใหม่ คือ นางงามจักรวาล, มิสเวิลด์ และนางงามระดับนานาชาติแห่งเอเชียแปซิฟิก ตามลำดับ
ซีนัท อามาน (Zeenat Aman) เฟมิน่า มิสอินเดีย 1970 เป็นเฟมิน่า มิสอินเดียคนแรกที่ประสบความสำเร็จบนเวทีการประกวดระดับนานาชาติ โดยเธอสามารถคว้ารางวัลชนะเลิศจากการประกวดมิสเอเชียแปซิฟิก 1970 ซึ่งถูกจัดประกวดขึ้นที่ประเทศฟิลิปปินส์มาได้
ใน ปี ค.ศ. 1991 เฟมิน่า มิสอินเดียได้สิทธิ์ในการส่งตัวแทนเข้าประกวดบนเวทีนางงามนานาชาติเพิ่มขึ้นมาอีกหนึ่งเวที ทำให้ในบางปี รองชนะเลิศอันดับ 3 ที่ปกติจะส่งไปประกวดบนเวทีนางงามระดับนานาชาติแห่งเอเชียแปซิฟิกจะถูกส่งไปประกวดบนเวทีนางงามนานาชาติแทน และส่งผู้เข้ารอบสุดท้ายคนอื่นไปประกวดบนนางงามระดับนานาชาติแห่งเอเชียแปซิฟิกแทน
ต่อมา ใน ค.ศ. 1994 หลังจากที่อินเดียสร้างประวัติศาสตร์ในการคว้าชัยชนะในการประกวดระดับนานาชาติได้สำเร็จ องค์กรเฟมิน่า มิสอินเดียได้ปรับเปลี่ยนรูปแบบการประกาศตำแหน่งบนเวีใหม่ โดยจะมีการประกาศรายชื่อผู้ชนะเพียงตำแหน่งเดียวเท่านั้น ส่วนตำแหน่งอื่นๆจะประกาศให้เป็นตำแหน่งรองชนะเลิศลำดับต่างๆแทน
ใน ปี ค.ศ. 2002 รองชนะเลิศอันดับ 2 เฟมิน่า มิสอินเดีย จะเข้าร่วมการประกวดมิสเอิร์ธแทนนางงามระดับนานาชาติแห่งเอเชียแปซิฟิก ต่อมาอีก 8 ปีภายหลัง ไอ แอม ชี - มิสยูนิเวิร์สอินเดีย (I Am She–Miss Universe India) ได้สิทธิ์ในการส่งตัวแทนเข้าร่วมประกวดนางงามจักรวาลแทนเฟมินา มิสอินเดีย การประกวดเฟมินา มิสอินเดียจึงมีการปรับเปลี่ยนการประกาศนสยชื่อตำแหน่งต่างใหม่อีกครั้ง เป็นดังนี้; เฟมินา มิสอินเดียเวิลด์, เฟมินา มิสอินเดียเอิร์ธ และเฟมินา มิสอินเดียอินเตอร์เนชันแนล ตามลำดับ
การเข้าร่วมประกวดในเวทีระดับนานาชาติ
มิสอินเดีย เริ่มส่งตัวแทนเข้าสู่การประกวดระดับนานาชาติครั้งแรกในปี ค.ศ. 1952 อินดรานิ เรห์มาน มิสอินเดีย 1952 ในขณะนั้นได้เป็นตัวแทนผู้หญิงอินเดียเพื่อเข้าร่วมการประกวดนางงามจักรวาล 1952 ซึ่งถือเป็นการจัดประกวดนางงามจักรวาลเป็นครั้งแรกด้วยเช่นกัน และในครั้งถัดมาคือ มิสเวิลด์ 1959 ซึ่งถูกจัดขึ้นที่กรุงลอนดอน, สหราชอาณาจักร โดยมีผู้เข้าประกวดจากอินเดีย คือ เฟลอร์ เอสซสกีเอล (Fleur Ezekiel) ซึ่งเป็นผู้ชนะการประกวดมิสอินเดียในปีนั้น
ผลงานการประกวดระดับนานาชาติ
Declared as Winner
Ended as Runner-up
Ended as one of the Finalists or Semi-finalists
Octotropis
Octotropis เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ อินเดีย
สปีชีส์ในสกุล ได้แก่:
สถานีรถไฟท่านาแล้ง
สถานีรถไฟท่านาแล้งมีจำนวนย่านทางรถไฟ 3 ทาง เป็นทางหลัก 1 ทาง ทางหลีก 2 ทาง ทางติดชานชาลา 2 ทาง ซึ่งสถานีรถไฟท่านาแล้ง อยู่ห่างจากสถานีรถไฟกรุงเทพเป็นระยะทาง 627.25 กิโลเมตร และตั้งอยู่ห่างจากจุดกึ่งกลางของสะพานมิตรภาพ ไทย-ลาว แห่งที่ 1 เป็นระยะทาง 3.50 กิโลเมตร สร้างขึ้นตามแผนพัฒนาเศรษฐกิจระหว่างประเทศของไทย-ลาว เพื่อใช้ในการขนส่งสินค้า และผู้โดยสารที่จะเดินทางเข้าออก
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานในพิธีเปิดการเดินรถไฟระหว่างไทย-ลาว เป็นครั้งแรกเมื่อวันที่ 5 มีนาคม พ.ศ. 2552 ปัจจุบันมีการเดินรถวันละ 4 เที่ยว และอีก 9 กิโลเมตร ก็จะสามารถเดินรถถึงสถานีรถไฟคำสะหวาด (เวียงจันทน์) รอเปิดให้บริการ ซึ่งเป็นสถานีสิ้นสุดของโครงการรถไฟไทย - ลาว
พิงก์ฟรายเดย์
พิงก์ฟรายเดย์ (Pink Friday) เป็นสตูดิโออัลบั้มเปิดตัวของแร็ปเปอร์ นิกกี มินาจ วางจำหน่ายเมื่อวันที่ 22 พฤศจิกายน ค.ศ. 2010 โดยยังมันนี, แคชมันนี และยูนิเวอร์แซลโมทาวน์ หลังจากเซ็นสัญญาการบันทึกเสียงกับยังมันนีเอ็นเตอร์เทนเมนต์ในปี ค.ศ. 2009 มินาจก็เริ่มวางแผนอัลบั้มในปีเดียวกันและทำงานต่อจนถึงปี ค.ศ. 2010 มินาจได้ร่วมงานกับโปรดิวเซอร์หลายคน อัลบั้มเป็นแนวเพลงฮิปฮอปและป็อปเป็นหลัก และแนวเพิ่มเติมจากอาร์แอนด์บี อัลบั้มนี้มีนักร้องรับเชิญจากเอ็มมิเน็ม, รีแอนนา, เดรก, วิล.ไอ.แอม, คานเย เวสต์ และนาตาชา เบดิงฟิลด์
อัลบั้มนี้ได้รับการโปรโมตด้วยซิงเกิล 8 ซิงเกิลรวมถึงซิงเกิลที่ประสบความสำเร็จระดับนานาชาติ "Super Bass" และซิงเกิลที่ครอง 40 อันดับแรกของบิลบอร์ดฮอต 100 ของสหรัฐอเมริกา "Your Love" "Check It Out" "Right Thru Me" "Moment 4 Life" และ "Fly" มินาจยังสนับสนุนอัลบั้มนี้ด้วยการทัวร์คอนเสิร์ตโปรโมต 5 วันในช่วงเดือนตุลาคม ค.ศ. 2010 หลังจากเปิดตัวอย่างคาดหวังมากพิงก์ฟรายเดย์ก็ขึ้นอันดับหนึ่งใน บิลบอร์ด 200 ของสหรัฐ สามารถขายได้ 375,000 ชุดในสัปดาห์แรก นับเป็นยอดขายเปิดตัวสูงสุดอันดับสองสำหรับแร็ปเปอร์หญิง นับตั้งแต่ลอรีน ฮิลล์ และเป็นยอดขายสัปดาห์แรกสูงสุดสำหรับอัลบั้มเปิดตัวหญิงในรอบทศวรรษที่ผ่านมา
วัดเขาจีนแล
วัดเวฬุวัน หรือ วัดเขาจีนแล เป็นวัดในจังหวัดลพบุรี ตั้งอยู่ที่ ตำบลนิคมสร้างตนเอง อำเภอเมืองลพบุรี จังหวัดลพบุรี
ตั้งอยู่หุบเขาจีนแลในท้องที่ ต.นิคมสร้างตนเอง อ.เมือง จ.ลพบุรี อยู่ห่างจากศาลากลางจังหวัดลพบุรีประมาณ 18 กิโลเมตร การคมนาคมสะดวกทั้งปี อยู่ใกล้กับอ่างเก็บน้ำซับเหล็ก แต่เดิมบริเวณวัดนี้เป็นป่าทึบเต็มไปด้วยป่าไผ่ หลวงพ่อลี (พระครูอุบาลี ธรรมาจารย์) ได้เดินธุดงค์มาถึงที่นี่ เห็นภูมิประเทศเหมาะสมดี จึงหยุดยั้งอยู่และตั้งสำนักสงฆ์ขึ้น วัดเขาจียแลนี้เป็น สถานที่สงบร่มรื่นธรรมชาติสวยงามเพราะตั้งอยู่กลางหุบเขา ภูเขาล้อมรอบทั้งสี่ด้าน พระพุทธรูปสำคัญ 2 องค์ คือ พระพุทธรูปใหญ่ ที่หลวงพ่อลีสร้าง และพระพุทธรูปที่พระบาทสมเด็จพระปรมินทรมหาภูมิพลอดุลยเดช ทรงสร้างถวายซึ่งประดิษฐานอยู่บนยอดเขา ที่วัด แห่งนี้เหมาะอย่างยิ่งสำหรับการไปเที่ยวพักผ่อนชมธรรมชาติหรือไปแสวงบุญ มีโบสถ์รูปร่างแปลกสวยงามสำหรับให้บำเพ็ญธรรม มีสำนักชีคอยบริการให้ความสะดวกแก่ผู้ไปเที่ยวและไปทำบุญและยังมีหอสมุดของวัดซึ่งมีหนังสือธรรมะต่าง ๆ มากมายไว้บริการ
เวฬุวันหรือวัดเขาจีนแล เมื่อผ่านทุ่งทานตะวันไปแล้ว ก็จะตรงเข้าสู่เขตวัดเขาจีนแล โดยจะผ่านเข้าปากหนุมาน ที่อ้าปากทำเป็นซุ้มประตูรอรับศรัทธาที่จะมายังวัด สมกับที่ได้ชื่อว่าลพบุรีเป็นเมืองหนุมาน ผ่านเข้าปากหนุมานไปแล้ว ถนนก็ยังคงดิ่งสู่เชิงเขาเรื่อยไป วัดจะตั้งอยู่ในพื้นที่ส่วนใหญ่อยู่เชิงเขาหรือบนเขา สร้างไว้สวย มีบันไดสำหรับทางขึ้นเขาจำนวน 439 ขั้น
เดเนธอร์
ประวัติตามท้องเรื่อง
เดเนธอร์เป็นบุตรของเอคเธลิออนที่สอง เสนาบดีแห่งกอนดอร์ สืบเชื้อสายเสนาบดีปกครองดูแลอาณาจักรกอนดอร์เฝ้ารอองค์กษัตริย์มาหลายชั่วอายุคน ตามปกรณัมกล่าวว่า เดเนธอร์เป็นคนเฉลียวฉลาดและมีจิตใจกล้าแข็ง เขาได้แต่งงานกับฟินดุยลัส ธิดาของเจ้าชายอดราฮิลแห่งโดลอัมรอธ และมีบุตรสองคนคือ โบโรเมียร์ และฟาราเมียร์
หลังจากโบโรเมียร์สิ้นชีพ เดเนธอร์ก็ยิ่งเศร้าเสียใจและสิ้นหวัง แต่เขาก็ยังดิ้นรนต่อสู้กับทัพเซารอน โดยส่ง "ลูกศรแดง" ไปยังโรฮันเพื่อเรียกหาความช่วยเหลือ (บทภาพยนตร์เปลี่ยนแปลงในจุดนี้เพื่อตอกย้ำความสิ้นหวังของเดเนธอร์) แต่สุดท้ายเมื่อฟาราเมียร์กลับจากการรบด้วยอาการบาดเจ็บสาหัสปางตาย เดเนธอร์เข้าใจผิดว่าตนสูญสิ้นหมดทุกอย่าง จึงเสียสติไปและเผาตัวตาย
ตำแหน่งเสนาบดีสืบทอดต่อไปยังฟาราเมียร์ผู้บุตร แต่ในยุคสมัยของอาณาจักรใหม่ กษัตริย์เอเลสซาร์ยกเลิกตำแหน่งเสนาบดี แล้วแต่งตั้งให้ฟาราเมียร์เป็นเจ้าชายแห่งอิธิลิเอน
Figuren in Tolkiens Welt Middle-earth characters
วัคซีนซับยูนิต
วัคซีนซับยูนิต (subunit vaccine) เป็นวัคซีนที่ทำด้วยส่วนประกอบของเชื้อโรคที่ทำให้ภูมิคุ้มกันตอบสนอง (คือมีสภาพเป็นแอนติเจนได้) วัคซีนซับยูนิตไม่ได้ใช้เชื้อโรคทั้งตัวซึ่งไม่เหมือนกับวัคซีนเชื้อลดฤทธิ์ (attenuated vaccine) หรือวัคซีนเชื้อตาย (inactivated vaccine) แต่ใช้เพียงส่วนของเชื้อโรคซึ่งทำให้ภูมิคุ้มกันตอบสนอง ส่วนต่างๆ เช่น โปรตีน พอลิแซ็กคาไรด์ หรือเพปไทด์ เพราะวัคซีนไม่มีส่วนที่ "ยังมีชีวิต" อยู่ของเชื้อโรค จึงไม่เสี่ยงก่อโรค ปลอดภัย และคงสภาพได้ดีกว่าวัคซีนที่ใช้เชื้อโรคทั้งตัว (เช่น วัคซีนเชื้อลดฤทธิ์และวัคซีนเชื้อตาย) ข้อดีอื่นๆ รวมทั้งเป็นเทคโนโลยีที่ได้ใช้มานานแล้วและเหมาะใช้กับบุคคลที่มีภูมิคุ้มกันบกพร่อง ข้อเสียรวมทั้งการผลิตซับซ้อนกว่าวัคซีนบางชนิด (เช่น วัคซีนอาร์เอ็นเอ) อาจต้องเติมยาเสริม (adjuvant) หรืออาจจะต้องให้วัคซีนบูสต์ และต้องหาส่วนประกอบผสมจากเชื้อโรคเพื่อให้ก่อภูมิคุ้มกันได้ดีสุด
กลไก
วัคซีนซับยูนิตมีส่วนประกอบจากเชื้อโรค เช่น โปรตีนหรือพอลิแซ็กคาไรด์ โดยต้องเลือกส่วนประกอบผสมมาอย่างดีเพื่อก่อภูมิคุ้มกันที่ดีและสามารถกันโรคได้ เพราะภูมิคุ้มกันมีปฏิสัมพันธ์อย่างจำกัดกับเชื้อโรค โอกาสเสี่ยงผลข้างเคียงจึงน้อยกว่า วัคซีนที่มีประสิทธิภาพย่อมก่อการตอบสนองของภูมิคุ้มกันต่อเชื้อโรคและทำให้ระบบภูมิคุ้มกันจำโรคได้ ดังนั้น เมื่อติดโรคในอนาคต ก็จะทำให้ตอบสนองต่อเชื้อโรคได้อย่างรวดเร็ว
ข้อเสียอย่างหนึ่งก็คือส่วนประกอบของเชื้อโรคที่มีสภาพเป็นแอนติเจนอาจไม่มีรูปแบบทางโมเลกุลของเชื้อโรค (pathogen-associated molecular pattern) ซึ่งสามัญในเชื้อโรคกลุ่มหนึ่ง เป็นโครงสร้างที่เซลล์ภูมิคุ้มกันจัดว่าเป็นสัญญาณอันตราย ดังนั้น เมื่อไม่มี การตอบสนองของภูมิคุ้มกันจึงอ่อนกว่า ข้อเสียอีกอย่างก็คือ แอนติเจนเหล่านี้ไม่ทำให้เซลล์ติดเชื้อ ดังนั้น ภูมิคุ้มกันที่ก่อจึงอาจเกิดเพียงในน้ำเหลือง คือก่อแอนติบอดี แต่ไม่ก่อการตอบสนองของเซลล์ ภูมิจึงอาจอ่อนกว่าที่วัคซีนชนิดอื่นๆ ทำให้เกิด เพื่อเพิ่มภูมิคุ้มกัน จึงอาจต้องเติมยาเสริม (adjuvant) หรือต้องให้วัคซีนบูสต์ (booster dose)
โทรีเซนไทย เอเยนต์ซีส์
บริษัท โทรีเซนไทย เอเยนต์ซีส์ จำกัด (มหาชน)  (THORESEN THAI AGENCIES PUBLIC COMPANY LIMITED ชื่อย่อ:TTA) บริษัทดำเนินธุรกิจเป็นบริษัทที่ประกอบธุรกิจโดยการถือหุ้นเพื่อการลงทุนเชิงกลยุทธ์ (strategic investment holding company) บริษัทมีธุรกิจหลัก 3 กลุ่ม ได้แก่ กลุ่มธุรกิจขนส่ง กลุ่มธุรกิจพลังงาน และกลุ่มธุรกิจโครงสร้างพื้นฐาน
ประวัติ
บริษัทประกอบธุรกิจการให้บริการที่เกี่ยวข้องกับการเดินเรือมาตั้งแต่ปี พ.ศ. 2447 และในปี พ.ศ. 2528 บริษัทขยายสู่การให้บริการเรือบรรทุกสินค้าแห้งเทกอง โดยบริษัทได้แปรสภาพเป็นบริษัทมหาชนจำกัด เมื่อวันที่ 15 ธันวาคม 2538 ในปี พ.ศ. 2538 บริษัทได้เริ่มธุรกิจให้บริการขุดเจาะน้ำมันและก๊าซธรรมชาตินอกชายฝั่ง และในปี พ.ศ. 2552 กลุ่มบริษัทโทรีเซน ได้ดำเนินธุรกิจปุ๋ย ธุรกิจเหมืองถ่านหิน และธุรกิจโลจิสติกส์สำหรับถ่านหิน
การประกอบธุรกิจ
บริษัทประกอบธุรกิจโดยการถือหุ้นเพื่อการลงทุนเชิงกลยุทธ์ (strategic investment holding company) บริษัทมีธุรกิจหลัก 3 กลุ่ม ได้แก่ กลุ่มธุรกิจขนส่ง กลุ่มธุรกิจพลังงาน และกลุ่มธุรกิจโครงสร้างพื้นฐาน ในเชิงรายได้ ผลกำไรและขนาดของธุรกิจ TTA เป็นเจ้าของและดำเนินงานหน่วยธุรกิจหลัก 4 หน่วยได้แก่ โทรีเซนชิปปิ้ง (กลุ่มธุรกิจขนส่ง) เมอร์เมด (กลุ่มธุรกิจพลังงาน) บาคองโค (กลุ่มธุรกิจโครงสร้างพื้นฐาน) และ UMS (กลุ่มธุรกิจโครงสร้างพื้นฐาน)
โครงสร้างธุรกิจในกลุ่มบริษัท
ณัฐพงษ์ สุปริยศิลป์
นายณัฐพงษ์ สุปริยศิลป์ (เกิด 23 ธันวาคม พ.ศ. 2520) สมาชิกสภาผู้แทนราษฎรจังหวัดน่าน เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทยเป็นสมัยแรก
ประวัติ
ณัฐพงษ์ สุปริยศิลป์ เกิดเมื่อวันที่ 23 ธันวาคม พ.ศ. 2520 เป็นบุตรของนายวัลลภ สุปริยศิลป์ อดีต ส.ส.น่าน หลายสมัย กับนางอันธิกา สุปริยศิลป์ มีพี่น้อง 3 คน สำเร็จการศึกษา วิศวกรรมศาสตร์บัณฑิต สาขาวิศวกรรมอุตสาหการ มหาวิทยาลัยเชียงใหม่ และ Master of Commerce สาขา International business Deakin university ประเทศออสเตรเลีย สมรสกับนางสุภาวดี สุปริยศิลป์ มีบุตร 1 คน
งานการเมือง
อดีตเป็นที่ปรึกษานายกองค์การบริหารส่วนจังหวัดน่าน ระหว่างปี พ.ศ. 2551 - 2554 ต่อมาลงสมัครรับเลือกตั้งเป็นครั้งแรกในปี พ.ศ. 2554 สังกัดพรรคเพื่อไทย แทนบิดาที่ขึ้นไปลงสมัครในระบบบัญชีรายชื่อ โดยได้รับการเลือกตั้งเป็นสมัยแรก และสมัยต่อมาในปี 2562 และ 2566
สมาชิกสภาผู้แทนราษฎร
ณัฐพงษ์ สุปริยศิลป์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
เชียงราย (แก้ความกำกวม)
เชียงราย อาจหมายถึง
ลัทธิดู๊ด
ลัทธิดู๊ด (Dudeism) เป็นระบบปรัชญาและการดำเนินชีวิตที่ได้รับแรงบันดาลใจจากตัวเอกเรื่อง The Big Lebowski ภาพยนตร์ ค.ศ. 1998 ของพี่น้องโคเอน ลัทธินี้ประกาศจุดมุ่งหมายหลักไว้ว่า เป็นการส่งเสริมลัทธิเต๋าของเล่าจื๊อให้เข้ากับยุคสมัยใหม่ ผสานกับแนวคิดสุขนิยมของเอพิคิวรัส โดยมีบุคคลต้นแบบคือ เจฟฟรีย์ "เดอะดู๊ด" ลีโบวสกี ที่แสดงโดย เจฟฟ์ บริดเจส
บ้างเห็นว่าลัทธิดู๊ดเป็นศาสนาล้อเลียน แม้ผู้ก่อตั้งและเหล่าสาวกของลัทธินี้ถือเป็นเรื่องที่จริงจังก็ตามที  โดยวันที่ 6 มีนาคม ของทุกปี จะถือเป็นวันศักดิ์สิทธิ์ของลัทธิดู๊ด หรือที่เรียกกันว่า The Day of the Dude
การก่อตั้ง
ลัทธิดู๊ดก่อตั้งขึ้นเมื่อปี ค.ศ. 2005 โดย โอลิเวอร์ เบนจามิน นักข่าวที่ประจำอยู่จังหวัดเชียงใหม่ ประเทศไทย ชื่อองค์กรณ์อย่างเป็นทางการของลัทธิดู๊ดคือ The Church of the Latter-Day Dude สถิติเมื่อเดือนสิงหาคม ปี ค.ศ. 2014 ประมาณกันว่ามีประมาณ 250,000 คนแล้วที่ได้รับการบวชเป็น "นักบวชดู๊ด" และการแต่งงานโดยเคลอจีชาวดู๊ดได้รับการรับรองตามกฎหมายในบางรัฐของสหรัฐอเมริกา
หลักคำสอน
ใจความของระบบความเชื่อของลัทธิดู๊ดคือหลักธรรมของลัทธิเต๋าที่นำมาประยุกต์ให้เข้ากับโลกปัจจุบัน โดยตัดส่วนที่เป็นอภิปรัชญาและหลักการแพทย์ทิ้งไป ลัทธิดู๊ดสนับสนุนและส่งเสริมให้ฝึก "ไปตามน้ำ" "ทำใจเย็น ๆ" และ "ปล่อยตัวตามสบาย" ในยามที่ชีวิตต้องเผชิญกับความยากลำบาก โดยเชื่อว่านี่คือหนทางเดียวในการใช้ชีวิตเพื่อให้สอดคล้องกับสภาวะของภายในและมหันตภัยจากภายนอก ลัทธิดู๊ดยังมุ่งหมายบรรเทาความรู้สึกขาดแคลนที่เกิดขึ้นจากสังคมที่เน้นหนักในเรื่องการประสบความสำเร็จและความร่ำรวย เพราะฉะนั้น ความสำราญง่าย ๆ ที่หาได้ในแต่ละวัน เช่น การอาบน้ำ โยนโบว์ลิง และสังสรรค์กับเพื่อนฝูง จึงเป็นสิ่งที่พึงปรารถนามากกว่าการสะสมทรัพย์สินและใช้จ่ายเงินทองเพื่อเติมเต็มความต้องการและให้ได้ความสุขกลับคืนมา
แม่ฮ่องสอน (แก้ความกำกวม)
แม่ฮ่องสอน เป็นชื่อสถานที่ทางภาคเหนือ อาจหมายถึง
กีฬาภูมิภาคเอเชียกลาง
กีฬาภูมิภาคเอเชียกลาง เป็นการแข่งขันกีฬาระหว่างประเทศภาคพื้นทวีปของภูมิภาคเอเชียกลางจัดขึ้นครั้งแรกที่ เมืองทาชเคนต์ ประเทศอุซเบกิสถาน โดยจะมีการจัดขึ้นทุก ๆ 2 ปี (ปี ค.ศ. 2001 และ ค.ศ. 2007 ได้ถูกยกเลิก)
ประเทศที่เข้าร่วมในการแข่งขัน
1 ได้รับเชิญให้เข้าร่วมการแข่งขันในปี 1999
เอชทีซี วันเอ็กซ์
เอชทีซี วันเอ็กซ์ เป็น สมาร์ตโฟนหน้าจอสัมผัส ที่ถูกออกแบบและผลิตโดย เอชทีซี โดยใช้ระบบปฏิบัติการแอนดรอยด์ ไอศกรีมแซนด์วิช 4.0.3 ที่มาพร้อมกับ เอชทีซีเซนส์ 4.0 โดยใช้เทคโนโลยีซีพียูประมวลผลแบบ ควอด-คอร์ ทำให้เป็นโทรศัพท์มือถือเอชทีซี ที่มีความเร็วที่สุดในขณะนี้ โดย เอชทีซี วันเอ็กซ์ ได้ถูกเปิดตัวในงาน โมบายล์ เวิลด์ คองเกรส ในวันที่ 26 กุมภาพันธ์ พ.ศ. 2555 ซึ่งเป็นรุ่นท็อปหรือรุ่นที่สูงที่สุดของ เอชทีซีวัน
ซอฟต์แวร์
วันเอ็กซ์ใช้ ระบบปฏิบัติการแอนดรอยด์ ไอศกรีมแซนด์วิช 4.0.3 ที่มาพร้อมกับ เอชทีซีเซนส์ 4.0 โดยสามารถอัปเดตเป็นแอนดรอยด์ 4.0.4 และ เซนส์ 4.1 ได้ในประเทศในโซน ยุโรป, ตะวันออกกลาง, อเมริกา และออสเตรเลีย นอกจากนั้นจะได้บริการจัดเก็บข้อมูลออนไลน์ของ ดร็อปบ็อกซ์ 25 GB ฟรี 2 ปี
ฮาร์ดแวร์
วันเอ็กซ์ใช้ ซีพียู เอ็นวีเดีย เทกรา 3 (NVIDIA Tegra 3) ARM Cortex-A9 ควอด-คอร์ 1.5 GHz ส่วนแรมมี 1 GB และแบตเตอรี 1,800 mAh พร้อมทั้ง dual-band 802.11n WiFi radio ,บลูทูธ 4.0 ที่มาพร้อมกับ apt-X, จีพีเอส (GPS), เอ็นเอฟซี (NFC) และมีหน่วยความจำ 2 GB
โดยวันเอ็กซ์มีปุ่ม 3 ปุ่ม คือ ปุ่มเปิด/ปิดเครื่อง ที่ด้านบนตัวเครื่อง และ ปุ่มเพิ่ม/ลดเสียง ที่ด้านขวาของตัวเครื่อง ส่วนด้านหน้าจอ มีปุ่มสัมผัสอยู่ 3 ปุ่มคือ ปุ่มกลับ (Back) ,ปุ่มหน้าแรก (Home) และปุ่มแอปพลิเคชันล่าสุด (Recent Application)
ด้านซ้ายมี ไมโคร ยูเอสบี 2.0 และถ่ายโอนข้อมูลผ่าน HDMI 1080p ได้ ด้านบนเครื่องมีรูหูฟัง 3.5 mm และมีไมโครโฟนสเตอริโอ 2 ที่ และลำโพง 2 ที่ ด้านหน้ามี ไฟแอลอีดี สำหรับแสดงการแจ้งเตือน โดยสีเขียวกะพริบคือการแจ้งเตือน สีแดงกะพริบแสดงว่าแบตเตอรีใกล้จะหมด และ หากมีไฟสีแดงค้างคือกำลังชาร์จแบตเตอรีอยู่
หน้าจอ
วันเอ็กซ์มีหน้าจอ 4.7 in ความละเอียด 1,280x720 พิกเซล(RGB matrix) หน้าจอแอลซีดีไอพีเอส โดยมีค่า PPI อยู่ที่ 312 พิกเซลต่อนิ้ว โดยหน้าจอใช้จอ กอริลลากลาส 2.0 ซึ่งมีความแข็งแรงมาก
แบตเตอรี
วันเอ็กซ์นี้มีแบตเตอรี 1,800 mAh (มิลลิแอมแปร์)
ระบบเสียง
โดยอุปกรณ์นี้มาพร้อมกับ บีตส์ ออดิโอ By Dr.Dre
โดยหูฟังของบีตส์ในบางประเทศจะถูกขายรวมมาด้วย คือประเทศ สหราชอาณาจักร, สวีเดน, เยอรมนี, สิงคโปร์ และ ซาอุดิอาราเบีย ส่วนในแคนาดาของเครือข่าย Rogers และสหรัฐอเมริกาของ AT&T ไม่ได้มีหูฟังบีตส์แถมมาด้วย และที่ออสเตรเลีย จะมีหูฟังของเอชทีซี ที่มีสีเหมือนกับตัวเครื่องแถมมาด้วย
กล้อง
โดยกล้องหลักมีความละเอียด 8 ล้านพิกเซล โดยมีรูรับแสง f/2 ,ออโตโฟกัส และ แอลอีดีแฟลช ที่มีชื่อว่า เอชทีซี สมาร์ตแฟลช พร้อมกับการปรับแสงสว่าง 5 ระดับ และมีเอชทีซี อิมเมจ ชิพ มาด้วย โดยการถ่ายภาพสามารถถ่ายได้ใน 0.7 วินาที และ 0.2 วินาที ต่อภาพ โดยสามารถถ่ายได้เร็วกว่า ซัมซุง กาแลคซีเน็กซัส ส่วนกล้องวิดีโอ สามารถบันทึกภาพในความละเอียด เอชดี 1080p ที่ 30 ภาพต่อวินาที และ 10 เมกาบิตต่อวินาที โดยวิดีโอแบบสโลว์โมชัน จะบันทึกได้ในความละเอียด 432p (768 x 432 พิกเซล) รวมถึงการถ่ายแบบ เอชดีอาร์ (High Dynamic Range) และ พาโนรามา ซึ่งวันเอ็กซ์จะไม่มีปุ่มสำหรับถ่ายภาพโดยเฉพาะ
ส่วนกล้องหน้า มีความละเอียด 1.3 ล้านพิกเซล และสามารถถ่ายวิดีโอได้ในความละเอียด 720p ที่ 30 ภาพต่อวินาที และ 5 เมกาบิตต่อวินาที
หน่วยประมวลผลภาพใช้ เอชทีซี อิมเมจชิพ ซึ่งมีใช้ใน เอชทีซีวัน ทุกๆรุ่น
โอว์แรนเซ
โอว์แรนเซ (Ourense) หรือ โอเรนเซ (Orense) เป็นนครและเมืองหลักของจังหวัดโอว์แรนเซ แคว้นกาลิเซีย ทางตะวันตกเฉียงเหนือของประเทศสเปน เมืองเป็นส่วนหนึ่งของเส้นทางนักบุญยากอบไปยังโปรตุเกส
มานูเอล เปเลกรินิ
มานูเอล ลุยส์ เปเลกรินิ ริปามอนติ (Manuel Luis Pellegrini Ripamonti; เกิดเมื่อวันที่ 16 กันยายน ค.ศ. 1953) เป็นอดีตนักฟุตบอลและผู้จัดการทีมฟุตบอลชาวชิลี ปัจจุบันเป็นผู้จัดการทีมเรอัลเบติสในลาลิกา ในอดีตเคยเป็นผู้จัดการทีมมาหลายทีมรวมถึงแมนเชสเตอร์ซิตีระหว่างปี 2013–2016 และเวสต์แฮมยูไนเต็ดระหว่างปี 2018–2019
แหล่งข้อมูลอื่น
1953
เทศบาลตำบลแม่อาย
แม่อาย เป็นเทศบาลตำบลแห่งหนึ่งในอำเภอแม่อาย จังหวัดเชียงใหม่ ห่างจากตัวเมืองเชียงใหม่ประมาณ 174 กิโลเมตร ห่างจากจังหวัดเชียงราย 107 กิโลเมตร มีภูมิประเทศเป็นพื้นที่ราบ
ประวัติ
เทศบาลตำบลแม่อาย ได้เปลี่ยนแปลงฐานะจากสุขาภิบาลแม่อาย เป็นเทศบาลตำบลแม่อาย เมื่อ วันที่ 25 พฤษภาคม 2542 ครอบคลุมตำบลแม่อายบางส่วน และตำบลมะลิกาบางส่วน
เศรษฐกิจ
พื้นที่เป็นที่ราบระหว่างภูเขาสำหรับปลูกพืชไร่ ข้าว ส้ม พริก ลิ้นจี่ ลำไย ยางพารา ประชากรส่วนใหญ่มีอาชีพทำการเกษตร ทำสวน มีประชากรที่อาศัย ทั้งชาวไทย และชาวพื้นเมืองอยู่มากกว่าตำบลอื่น
AU
AU หรือ Au สามารถหมายถึง
แพร่ (แก้ความกำกวม)
แพร่ สามารถหมายถึง
Octopoma
Octopoma เป็นสกุลของพืชดอกที่อยู่ในวงศ์ Aizoaceae.
สปีชีส์ในสกุล ได้แก่:
โกลเดนเมียนมาร์แอร์ไลน์
ฝูงบิน
''สถิติเดือนมิถุนายน ค.ศ. 2016:''
ลำพูน (แก้ความกำกวม)
ลำพูน สามารถหมายถึง
วอลเลย์บอลชายชิงแชมป์โลก 1960
วอลเลย์บอลชายชิงแชมป์โลก 1960 เป็นการแข่งขันวอลเลย์บอลที่จัดขึ้นในประเทศบราซิล เป็นครั้งที่สี่ของการแข่งขันวอลเลย์บอลชายชิงแชมป์โลก ระหว่างวันที่ 28 ตุลาคม – 11 พฤศจิกายน พ.ศ. 2503
ฟุตบอลในประเทศมาซิโดเนียเหนือ
ฟุตบอลเป็นหนึ่งในกีฬาที่ได้รับความนิยมมากที่สุดในประเทศมาซิโดเนียเหนือ โดยประเทศได้เข้าร่วมเป็นสมาชิกฟีฟ่าใน ค.ศ. 1994
หน่วยงานที่บริหารฟุตบอลในประเทศคือสหพันธ์ฟุตบอลมาซิโดเนียเหนือ ทำหน้าที่ดูแลการแข่งขันต่าง ๆ ซึ่งรวมถึง ลีกฟุตบอลสูงสุด, ฟุตบอลคัพ และฟุตบอลทีมชาติทั้งชุดใหญ่ ชุดเยาวชน ชุดหญิง และฟุตซอล สโมสรฟุตบอลที่ได้รับความนิยมภายในประเทศ อาทิ วาร์ดาร์, ราบอตนิชกี, สเกินดียา, เปลิสเตอร์ และโปเบดา
ลำปาง (แก้ความกำกวม)
ลำปาง สามารถหมายถึง
40
40 (สี่สิบ) เป็นจำนวนธรรมชาติที่อยู่ถัดจาก 39 (สามสิบเก้า) และอยู่ก่อนหน้า 41 (สี่สิบเอ็ด)
Nyctocalos
Nyctocalos เป็นสกุลของพืชดอกที่อยู่ในวงศ์ Bignoniaceae.
ถิ่นกำเนิดของมันคือ ทางตอนใต้ของประเทศจีนตอนกลางถึง มาเลเซีย
สปีชีส์ในสกุล ได้แก่:
ความมั่นคง
ความมั่นคง (security) เป็นระดับการต่อต้านหรือป้องกันจากภัย ใช้ได้กับสิ่งที่เป็นคุณเสี่ยงต่อภัยและมีคุณค่าใด ๆ เช่น บุคคล ผู้อยู่อาศัย ชุมชน ชาติหรือองค์การ
ไทยแลนด์ อเมเจอร์ลีก ฤดูกาล 2565 – โซนภาคเหนือ
ไทยแลนด์ อเมเจอร์ลีก ฤดูกาล 2565 โซนภาคเหนือ เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2565 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคเหนือตอนบน และภาคเหนือตอนล่าง
รูปแบบการแข่งขัน
การแข่งขันในฤดูกาล 2565 จะแบ่งออกเป็นสองโซนย่อยได้แก่ภาคเหนือตอนบนและภาคเหนือตอนล่าง โดยจะเริ่มจากรอบมินิลีก ในรอบมินิลีก ภาคเหนือตอนบนจะแบ่งออกเป็นกลุ่มละ 3 สโมสร (ยกเว้นกลุ่มเอ และกลุ่มบี จะแบ่งออกเป็น 4 สโมสร) และภาคเหนือตอนล่างจะแบ่งออกเป็นกลุ่มละ 3 สโมสร แต่ละโซนย่อยจะแข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบแพ้คัดออก เพื่อหาสโมสรชนะเลิศโซนย่อย ไปชิงชนะเลิศโซนภาคเหนือ
สโมสรที่เข้าแข่งขัน
ในฤดูกาล 2565 มีสโมสรเข้าแข่งขันจำนวน 41 สโมสร โดยแบ่งออกเป็นภาคเหนือตอนบน 23 สโมสร และภาคเหนือตอนล่าง 18 สโมสร
สนามแข่งขัน
การแข่งขันในโซนภาคเหนือใช้สนามแข่งขันในจังหวัดต่าง ๆ ดังนี้
การแข่งขันในโซนภาคเหนือตอนบน
การจับสลากแบ่งสายมีขึ้นในวันที่ 20 เมษายน 2565
รอบมินิลีก
<section begin=northern region upper group a/> <section end=northern region upper group a/>
<section begin=northern region upper group b/> <section end=northern region upper group b/>
<section begin=northern region upper group c/> <section end=northern region upper group c/>
<section begin=northern region upper group d/> <section end=northern region upper group d/>
<section begin=northern region upper group e/> <section end=northern region upper group e/>
<section begin=northern region upper group f/> <section end=northern region upper group f/>
<section begin=northern region upper group g/> <section end=northern region upper group g/>
รอบแพ้คัดออก
สโมสรที่ชนะเลิศจากแต่ละกลุ่ม มี 7 สโมสร ได้แก่ สิงห์เหนือเชียงใหม่ จากกลุ่มเอ, นอร์ทเทิร์น ฟุตบอลคลับ จากกลุ่มบี, จากกลุ่มซี, เวียงพิงค์เรนเจอร์ จากกลุ่มดี, เขลางค์ ยูไนเต็ด จากกลุ่มอี, ทุ่งโฮ้ง ยูไนเต็ด จากกลุ่มเอฟ และเชียงราย จากกลุ่มจี จะแข่งขันในรอบแพ้คัดออก เพื่อหาสโมสรเข้าสู่รอบชิงชนะเลิศโซนภาคเหนือตอนบน
การแข่งขันในโซนภาคเหนือตอนล่าง
การจับสลากแบ่งสายมีขึ้นในวันที่ 20 เมษายน 2565
รอบมินิลีก
<section begin=northern region lower group a/> <section end=northern region lower group a/>
<section begin=northern region lower group b/> <section end=northern region lower group b/>
<section begin=northern region lower group c/> <section end=northern region lower group c/>
<section begin=northern region lower group e/> <section end=northern region lower group e/>
<section begin=northern region lower group f/> <section end=northern region lower group f/>
รอบแพ้คัดออก
สโมสรที่ชนะเลิศจากแต่ละกลุ่ม มี 6 สโมสร ได้แก่ พิจิตร ยูไนเต็ด จากกลุ่มเอ, ปากน้ำโพ จากกลุ่มบี, ท่าซุง จากกลุ่มซี, กงไกรลาศ ยูไนเต็ด จากกลุ่มดี, นครสวรรค์ จากกลุ่มอี และศรีนคร ทาวน์ จากกลุ่มเอฟ จะแข่งขันในรอบแพ้คัดออก เพื่อหาสโมสรเข้าสู่รอบชิงชนะเลิศโซนภาคเหนือตอนล่าง
ตำบลนางบวช
ตำบลนางบวช เป็นตำบลหนึ่งในอำเภอเดิมบางนางบวช จังหวัดสุพรรณบุรี ประชากรมีเพศชาย 900 คน เพศหญิง 900 คน คน คนส่วนใหญ่อยู่ในวัยผู้ใหญ่และวัยชรา ภาษาที่ชาวบ้านแถวนี้ใช้กัน คือ ภาษาไทยกลาง แต่ สำเนียงการพูด จะแตกต่างกันไปบ้าง
ประวัติ
ราวปี พ.ศ. 1826 มีหญิงชื่อว่าชบา เป็นสนมแห่งพระร่วงเจ้า กรุงสุโขทัย เกิดความเบื่อหน่ายในเพศฆราวาส จึงหนีออกบวชและมาอาศัยอยู่ในถ้ำบริเวณเขาในบริเวณนี้ คนทั้งหลายจึงเรียกว่าเขานางบวช ชุมชนนี้เป็นชุมชนเกษตรกรรมมาแต่ดั้งแต่เดิมเนื่องจากมีแม่น้ำท่าจีนไหลผ่านเหมาะแก่การทำการเกษตร
ประเพณีและวัฒนธรรม
ทุกปีจะมีพิธีตักบาตรเทโว บริเวณวัดเขานางบวช ซึ่งเป็นพิธีทำบุญของชาวไทยในเทศกาลออกพรรษา งานเริ่มหลังจากวันออกพรรษา ๑ วัน คือ แรม ๒ ค่ำ เดือน ๑๑
ชินอิจิโร คามิโอะ
ชินอิจิโร คามิโอะ ( 神尾 晋一郎<rt>かみお しんいちろう</rt>, 13 มกราคม 1982 -) เป็น นักพากย์ นักแสดง ดีเจ และ นักมายากล ชาวญี่ปุ่น เกิดที่ซัปโปโระ ฮกไกโด ในฐานะนักพากย์ อยู่สังกัด 81 Produce ในฐานะนักแสดง อยู่สังกัดคณะละครมารุฟุกุบอมเบอร์ส
เจ้าวาสนา ภู่วุฒิกุล
เจ้าวาสนา ภู่วุฒิกุล (สกุลเดิม: ณ น่าน) เป็นธิดาในเจ้าโคมทอง ณ น่าน และเป็นผู้ครอบครองคุ้มเจ้าราชบุตร (หมอกฟ้า ณ น่าน) ร่วมกับเจ้าสมปรารถนา ณ น่าน พี่สาว และสถาพร สุริยา พี่เขย
ประวัติ
เจ้าวาสนา ภู่วุฒิกุล เป็นธิดาคนเล็กจากทั้งหมดสองคนของเจ้าประดิษฐ์ กับเจ้าโคมทอง ณ น่าน มีพี่สาวคือเจ้าสมปรารถนา ณ น่าน ทั้งนี้เจ้าโคมทองผู้มารดาเป็นธิดาในเจ้าราชบุตร (หมอกฟ้า ณ น่าน) ส่วนเจ้าประดิษฐ์ผู้บิดาเป็นเหลนของพระเจ้าสุริยพงษ์ผริตเดช
ครั้นเจ้าโคมทอง ณ น่าน ถึงแก่กรรม เจ้าสมปรารถนาและเจ้าวาสนาจึงได้เป็นผู้ดูแลคุ้มเจ้าราชบุตร (หมอกฟ้า ณ น่าน) ต่อไป ซึ่งเจ้าวาสนาได้สมรสและพำนักอยู่กับครอบครัวที่กรุงเทพมหานคร
นกอินทรีสีน้ำตาล
นกอินทรีสีน้ำตาล( ชื่อวิทยาศาสตร์:Aquila rapax)เป็นนกล่าเหยื่อขนาดใหญ่ชนิดหนึ่ง ตัวผู้กับตัวเมียมีลักษณะใกล้เคียงกันมาก ลักษณะสีขนของพวกมันแบ่งเป็น 2 แบบคือ แบบสีเข้มจะมีสีน้ำตาลและแบบสีอ่อนจะมีสีขาวน้ำตาล ขนาด 62-78 ซม. เป็นนกล่าเหยื่อขนาดใหญ่ อาหารหลักของมันคือ หนู นกที่มีขนาดเล็กกว่า ปลา และอาหารอย่างอื่นอีกมากมาย การล่าเหยื่อ นกอินทรีชนิดนี้เป็นนกนักล่าตัวยงอีกชนิด ดังนั้นร่างกายของมันย่อมเป็นอาวุธสำคัญอย่างแน่นอน 1.ตา ดวงตาของมัน มีความสามารถในการมองเห็นที่มีความละเอียดสูง สามารถมองเห็นเหยื่อที่อยู่ไกลออกไปได้ 2.ปีก เมื่อมันมองเห็นเหยื่อ มันก็จะบินเข้าไปหาเหยื่ออย่างรวดเร็ว ซึ่งการบินปกติจะมีความเร็วประมาณ 45-50 กม./ชม.เป็นอย่างต่ำ เมื่อเร่งความเร็วสูงสุดประมาณ 145-180 กม./ชม. แต่เมื่อนกอินทรีสีน้ำตาลจู่โจมเหยื่อด้วยการพุ่งจู่โจมจะมีความเร็วสูงถึง 230-320 กม./ชม. 3.กรงเล็บ เมื่อนกอินทรีเข้าใกล้เหยื่อ มันจะใช้กรงเล็บจับและฉีกเนื้อของเหยื่อ และใช้เล็บจิกคอเหยื่อจนตาย 4.จงอย จงอยปากของนกอินทรีสีน้ำตาลแข็งแรงมาก มันจะใช้จงอยจิกและฉีกเนื้อของเหยื่อกินเป็นอาหาร
การฟื้นฟูถงจื้อ
การฟื้นฟูถงจื้อ ( 1860–1874) เป็นความพยายามที่จะยับยั้งความเสื่อมโทรมของราชวงศ์ชิง ความเป็นจริงอันโหดร้ายของสงครามฝิ่น สนธิสัญญาที่ไม่เท่าเทียมกัน และการจลาจลครั้งใหญ่ในช่วงกลางศตวรรษของกบฏไท่ผิง ทำให้ขุนนางของราชวงศ์ชิงเริ่มตระหนักถึงความจำเป็นในการเสริมความแข็งแกร่งให้กับจีน การฟื้นฟูถงจื้อได้รับการตั้งชื่อตามพระนามของจักรพรรดิถงจื้อ อย่างไรก็ตาม การฟื้นฟูซึ่งใช้ "ความรู้เชิงทฤษฎี" ควบคู่กับความคิดแบบเก่านั้นไม่ใช่การปรับให้ทันสมัย นักวิชาการเลยตั้งข้อสงสัยว่า การฟื้นฟูถงจื้อเป็นการยับยั้งการเสื่อมถอยของราชวงศ์หรือเป็นเพียงแค่การชะลอการเสื่อมถอยที่หลีกเลี่ยงไม่ได้
น่าน (แก้ความกำกวม)
น่าน อาจหมายถึง
จ็องกุก
ช็อน จ็อง-กุก (전정국; เกิด 1 กันยายน ค.ศ. 1997) รู้จักกันในชื่อ จ็องกุก เป็นนักร้องและนักแต่งเพลงชาวเกาหลีใต้ จ็องกุกเปิดตัวในฐานะสมาชิกบอยแบนด์เกาหลีใต้ บีทีเอส ในปี ค.ศ. 2013 ภายใต้สังกัดบิกฮิตเอนเตอร์เทนเมนต์
ประวัติ
จอนจองกุก/ช็อน จ็อง-กุก ( เกาหลี : 전정국 ) เกิดเมื่อวันที่ 1 กันยายน 1997 ที่ปูซาน ประเทศเกาหลีใต้ ครอบครัวของเขาประกอบด้วยพ่อแม่และพี่ชาย สมัยเด็กจองกุกเคยมีความฝันที่จะเป็นนักแบดมินตัน แต่หลังจากที่ได้เห็นการแสดงของวง G-Dragon ในเพลง " Heartbreaker " ทางโทรทัศน์ก็ทำให้เขาอยากเป็นนักร้อง
ในปี 2011 จองกุกได้เข้าร่วมออดิชั่นแสดงความสามารถพิเศษในรายการ Superstar K รอบออดิชั่นที่แดกู แม้ว่าเขาจะไม่ได้รับเลือกให้ผ่านเข้ารอบ แต่นั่นก็ทำให้เขาได้รับข้อเสนอจากบริษัทบันเทิง 7 แห่ง ก่อนที่เขาจะเลือกเป็นเด็กฝึกในสังกัด Big Hit Entertainment เพราะได้เห็นการแสดงของ RM (ซึ่งปัจจุบัน RM ก็ได้กลายมาเป็นหัวหน้าวง BTS) เพื่อฝึกทักษะการเต้นสำหรับเตรียมเดบิวต์ จองกุกได้มีโอกาสเดินทางไปเรียนเต้นที่ลอสแอนเจลิส ในช่วงฤดูร้อนปี 2012 ก่อนจะได้เดบิวต์อย่างเป็นทางการในฐานะสมาชิกวง BTS ในเดือนมิถุนายน ปี 2013
อ้างอิง
1997
Notoceras
Notoceras เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ หมู่เกาะคานารี มอริเตเนีย สเปนตะวันออกเฉียงใต้ แอฟริกาเหนือถึง เทือกเขาหิมาลัยตะวันตก และ คาบสมุทรอาหรับ
อุตรดิตถ์ (แก้ความกำกวม)
อุตรดิตถ์ อาจหมายถึง :รายชื่อประชากร
Notopora
Notopora เป็นสกุลของพืชดอกที่อยู่ในวงศ์ Ericaceae.
ถิ่นกำเนิดของมันคือ อเมริกาเหนือตอนเหนือถึงบราซิลตอนเหนือ
สปีชีส์ในสกุล ได้แก่:
จัสติสกันดั้ม
ZGMF-X09A จัสติสกันดั้ม (Justice Gundam) เป็นโมบิลสูทเครื่องที่สองของ อัสรัน ซาล่า ในการ์ตูนญี่ปุ่น อะนิเมะ โมบิลสูทกันดั้มซี้ด ออกแบบโดย คุนิโอะ โอคาวาระ
จัสติสกันดั้มเป็นหนึ่งในโมบิลสูทอีกตัวที่พัฒนามาจากรุ่น GAT-X ซีรีส์ โมบิลสูทเหล่านี้มีเทคโนโลยีนิวตรอนแจมเมอร์แคนเซลเลอร์ซึ่งทำให้ไม่ได้รับผลจากนิวตรอนแจมเมอร์ จึงใช้เตาปฏิกรณ์นิวเคลียร์ฟิชชั่นเป็นแหล่งพลังงานแทนที่จะเป็นแบตเตอรีเหมือนโมบิลสูททั่วๆไป ทำให้สามารถปฏิบัติการได้เป็นเวลานาน
จัสติสกันดั้มเป็นโมบิลสูทแบบเน้นการเคลื่อนไหวที่รวดเร็ว แบ็คแพ็ค"ฟาทัมดับเบิ้ลซีโร่" นั้นสามารถควบคุมด้วยรีโมตให้แยกจากจัสติสกันดั้มได้ ซึ่งสามารถใช้เป็นฐานยืนสำหรับบินในชั้นบรรยากาศหรือแยกไปโจมตีศัตรูก็ได้ ในตัวของจัสติสกันดั้มเองมีอาวุธมาตรฐานคือ ปืนวัลแคน "ซาจิททัส",บีมเซเบอร์ "ลาเซอร์ต้า" และบูมเมอแรงก์บีมติดตั้งไว้เท่านั้น อาวุธระยะไกลนอกจากบีมไรเฟิลจะติดไว้กับฟาทัมดับเบิ้ลซีโร่
อัสรัน ซาล่าได้รับจัสติสกันดั้มจากแพ็ททริก ซาล่าผู้เป็นบิดาเพื่อใช้ตามล่าฟรีด้อมกันดั้มที่คิระ ยามาโตะขโมยไป แต่จากการพูดคุยกับลักซ์ ไคลน์ อัสรันจึงตัดสินใจเข้าเป็นพวกคิระแทน ต่อมายังได้รับการสมทบจากลักซ์ ไคลน์ซึ่งได้ขโมยยานอีเธอนัลมาด้วย ในยานลำนี้มีอาวุธซึ่งใช้ประกบกับจัสติสกันดั้มและฟรีด้อมกันดั้มอยู่ นั่นก็คือเมเทีย (METEOR = Mobile suit Embedded Tactical EnfORcer) ซึ่งเมื่อประกอบกับจัสติสกันดั้มแล้วจะทำให้จัสติสกันดั้มมีพลังสูงขึ้นด้วยอาวุธหลากชนิดของเมเทีย จัสติสกันดั้มถูกทำลายเมื่ออัสรันสั่งระเบิดตัวเองเพื่อทำลายปืนรังสีเจเนซิส
ช่างตีเหล็ก
ช่างตีเหล็ก (blacksmith) เป็นช่างโลหะที่สร้างวัตถุจากเหล็กหรือเหล็กกล้าดัดโดยการกดยู่ (forge) โลหะ ใช้เครื่องมือเพื่อทุบ งอและตัด ช่างตีเหล็กผลิตวัตถุ เช่น ประตู ตะแกรง ราวลูกกรง สิ่งติดตรึง (fixture) เบา เฟอร์นิเจอร์ ประติมากรรม เครื่องมือ อุปกรณ์การเกษตร วัสดุตกแต่งและศาสนา เครื่องมือทำอาหารและอาวุธ แม้มีหลายคนทำงานกับโลหะอย่างช่างทำเกือกม้า (farrier) ช่างซ่อมล้อ (wheelwright) และช่างตีเกราะ แต่ช่างตีเหล็กมีความรู้ทั่วไปในวิธีทำและซ่อมหลายอย่าง ตั้งแต่อาวุธและเกราะที่ซับซ้อนที่สุดไปจนถึงสิ่งเรียบง่ายอย่างตะปูหรือสายโซ่
จัสติสกันดั้ม
อินฟินิทจัสติสกันดั้ม
อินฟินิทจัสติสกันดั้มเป็นโมบิลสูทของกลุ่มผู้ภักดีต่อลักซ์ ไคลน์ที่พัฒนาให้อัสรัน ซาล่าโดยใช้ดัดแปลงมาจากที่ซาฟท์ออกแบบไว้และเน้นการต่อสู้ระยะประชิดตัวมากกว่าเดิม แบ็คแพ็ค"ฟาทัมซีโร่วัน"ของอินฟินิทจัสติสสามารถใช้เป็นแท่นยืนหรือแยกไปโจมตีเป้าหมายได้เหมือนเดิม แต่ติดตั้งอาวุธปืนไว้เพียงบีมแคนน่อน"ไฮเปอร์ฟอร์ทิส"เท่านั้น ส่วนอาวุธอื่นจะเป็นอาวุธระยะประชิดจึงใช้ในการพุ่งเข้าเชือดเป้าหมายได้ดีกว่ายิงโจมตี โล่ของอินฟินิทจัสติสนอกจากจะสร้างบีมชิลด์ได้แล้วยังติดตั้ง"ไชน์นิ่งเอดจ์"บูมเมอแรงบีมแบบใช้เป็นบีมเซเบอร์ได้และตะขอสำหรับจับเป้าหมาย"แกรปเปิลสติงเกอร์" ที่ขาทั้งสองข้างสามารถใช้บีมเบลด "กริฟฟอน"ทำร้ายเป้าหมายด้วยท่าเตะได้ อาวุธอื่นๆก็คือบีมเซเบอร์"ซูเปอร์ลาเซอร์ต้า", บีมไรเฟิลกำลังสูงและวัลแคนขนาด14มม.และ17.5มม. อินฟินิทจัสติสยังคงความสามารถในการประกอบกับเมเทียไว้ เครื่องกำเนิดพลังงานยังคงเป็นแบบเตาปฏิกรณ์นิวเคลียร์เหมือนเดิม
พิษณุโลก (แก้ความกำกวม)
พิษณุโลก มาจากคำว่า วิษณุโลก (โลกของพระวิษณุ อันหมายถึงวิมานของพระวิษณุ) อาจหมายถึง
ตราแผ่นดินของศรีลังกา
ตราแผ่นดินของศรีลังกา เริ่มใช้วันที่ พ.ศ. 2515 มีส่วนประกอบคือ
วัดโฆสิตาราม (จังหวัดนครปฐม)
วัดโฆสิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเลน อำเภอบางเลน จังหวัดนครปฐม มีที่ดินตั้งวัดเนื้อที่ 15 ไร่ 2 งาน 17 วา ทางทิศตะวันตกจรดลำคลองบ้านไผ่คอกวัว ปัจจุบันมีพระปลัดเกรียงเดช ฐานธมฺโม ดำรงตำแหน่งเจ้าอาวาส
วัดโฆสิตารามสร้างเมื่อวันที่ 1 กรกฎาคม พ.ศ. 2494 โดยชาวบ้านได้ร่วมกันสร้างกุฏิ 1 หลัง จำนวน 5 ห้อง ได้นิมนต์พระอาจารย์เชาว์ เอี่ยมอาจ วัดพะเนียงแตก มาเป็นอาจารย์ พร้อมด้วยพระภิกษุ 5 รูป มาจำพรรษา ตั้งวัดเมื่อวันที่ 19 กันยายน พ.ศ. 2505 ได้รับพระราชทานวิสุงคามสีมาเมื่อ พ.ศ. 2508 เมื่อ พ.ศ. 2516 ได้ถูกวาตภัยรับความเสียหาย ทั้งศาลาการเปรียญ หอสวดมนต์ กุฏิ 3 หลัง ศาลาน้ำ หอ แท็งก์น้ำ หอระฆัง ได้รับความเสียหายมาก ปีต่อมาคณะกรรมการวัดได้จัดซื้อดินเป็นที่ลุ่มให้สูงขึ้นมา 60 เซนติเมตร ได้เป็นจำนวน 6 ไร่ 2 งาน
อาคารเสนาสนะที่สำคัญ ได้แก่ อุโบสถ หอสวดมนต์และหอฉันอยู่ในหลังเดียวกัน เป็นอาคาร 2 ชั้น เป็นไม้เนื้อแข็งใช้เสาปูน ที่ปฏิบัติธรรมชั้นล่างศาลาการเปรียญ หอระฆัง หอส่องธรรมส่องชีวิต ศาลาเฉลิมพระเกียรติ และกุฏิทรงไทยหลายหลัง
ดิอาร์ตออฟน็อยส์
ดิอาร์ตออฟน็อยส์ (The Art of Noise) หรือ อาร์ตออฟน็อยส์ (Art of Noise) เป็นวงอาวองการ์ด ซินธ์ป็อป ก่อตั้งในปี 1983 โดย Trevor Horn, Paul Morley, Anne Dudley, J.J. Jeczalik, และ Gary Langan
พรรคชาวนาอินโดนีเซีย
พรรคชาวนาอินโดนีเซีย (Indonesian Peasants Party; ภาษาอินโดนีเซีย: Partai Tani Indonesia) เป็นพรรคการเมืองในอินโดนีเซีย ก่อตั้งเมื่อเดือนธันวาคม พ.ศ. 2488 ในปูรวาการ์ตา พรรคนี้มีฐานที่ตั้งหลักในชวาตะวันตก ต่อมา พรรคนี้เข้าร่วมในกลุ่มที่ปรึกษาพรรคการเมืองในเดือนมีนาคม พ.ศ. 2494 พรรคนี้ได้คะแนนเสียง 30,060 คะแนนใน พ.ศ. 2498 และได้ 1 ที่นั่งในสภา
สาธารณรัฐประชาธิปไตยประชาชนเอธิโอเปีย
สาธารณรัฐประชาธิปไตยประชาชนเอธิโอเปีย ( PDRE ) ( อามารา : የኢትዮጵያ ሕዝባዊ ዲሞክራሲያዊ ሪፐብሊክ ,) เป็น รัฐสังคมนิยมใน เอธิโอเปีย และ เอริเทรียในปัจจุบันตั้งแต่ปี 1987 ถึง 1991
PDRE ก่อตั้งขึ้นในเดือนกุมภาพันธ์ พ.ศ. 2530 ในฐานะ รัฐพรรคเดียว ของลัทธิมากซ์-เลนิน การประกาศใช้รัฐธรรมนูญสามสัปดาห์หลังจากได้รับการอนุมัติในการลงประชามติระดับชาติ เดร์ก ซึ่งเป็นรัฐบาลทหารที่ปกครองเอธิโอเปียในฐานะรัฐบาลเฉพาะกาล ตั้งแต่ปี 1974 วางแผนเปลี่ยนผ่านไปสู่การปกครองของพลเรือนและประกาศเป็นสาธารณรัฐสังคมนิยมในปี 1984 หลังจากเตรียมการมาห้าปี พรรคแรงงานแห่งเอธิโอเปีย (WPE) ก่อตั้งขึ้นในปีเดียวกับ พรรคแนวหน้า ที่นำโดยประธาน พรรค เมินกึสทู ฮัยเลอ มารียัม เดร์ก ถูกยุบด้วยการประกาศของ PDRE แต่ยังคงปกครองโดยพฤตินัย จนถึงเดือนกันยายนเมื่อรัฐบาลใหม่เข้ารับตำแหน่ง สามเดือนหลังจาก การเลือกตั้งทั่วไปในเดือนมิถุนายน รัฐนี้ถูกครอบงำโดยสมาชิกพรรคโดยมีเมินกิสตู เป็นทั้ง ประธานาธิบดีเอธิโอเปีย และเลขาธิการ WPE
รัฐบาลของ PDRE นั้นรวมศูนย์อำนาจสูงโดยมีโครงสร้างอำนาจคล้ายกับรัฐคอมมิวนิสต์อื่นๆ สภานิติบัญญัติแห่งชาติ Shengo เป็นองค์กรที่มีอำนาจสูงสุดของรัฐ โดยประธานาธิบดีทำหน้าที่เป็นประมุขแห่งรัฐ และ หัวหน้ารัฐบาลโดยมีอำนาจบริหารและอำนาจนิติบัญญัติอย่างกว้างขวาง ประธานาธิบดีทำหน้าที่เป็นประธานคณะกรรมการกฤษฎีกา ซึ่งทำหน้าที่ให้กับ Shengo ระหว่างการประชุม ในทางปฏิบัติ หลักการของ การรวมศูนย์ในระบอบประชาธิปไตย หมายความว่า Shengo ทำมากกว่าการตัดสินใจ ด้วยตรายาง ที่ทำโดย WPE และ โปลิตบูโร เพียงเล็กน้อย ในฐานะทั้งประธานาธิบดีและหัวหน้าพรรค เมินกิสตูนั้นเป็นเผด็จการเสมือนจริง เขาและสมาชิกของ Derg ครองอำนาจในโปลิตบูโร ของ WPE
PDRE สืบทอดปัญหาที่ทำลายล้างเอธิโอเปียในยุคเดร์ก รวมถึง ความอดอยากในปี 1983-1985 การพึ่งพา ความช่วยเหลือจากต่างประเทศ และ ความเสื่อมโทรมของขบวนการคอมมิวนิสต์ทั่วโลก สหภาพโซเวียต ยุติการสนับสนุน PDRE ในปี 1990 และความขัดแย้งภายในที่เกิดจาก สงครามกลางเมืองเอธิโอเปีย และ สงครามประกาศเอกราชของเอริเทรีย ทำให้อำนาจของ WPE ถูกท้าทายมากขึ้นโดยกลุ่มติดอาวุธชาติพันธุ์และกลุ่มต่อต้านรัฐบาล ในเดือนพฤษภาคม 1991 เมินกึสตูหนีการเนรเทศ ระบอบการปกครองนี้กินเวลาเพียงหนึ่งสัปดาห์ก่อนที่ แนวร่วมประชาธิปไตยปฏิวัติประชาชนเอธิโอเปีย จะเข้าสู่ อาดดิสอาบาบา ยุบ PDRE และแทนที่ด้วย รัฐบาลเปลี่ยนผ่านแห่งเอธิโอเปีย
กำแพงเพชร (แก้ความกำกวม)
กำแพงเพชร อาจหมายถึง
พรรคอินโดนีเซียรุ่งเรือง
พรรคอินโดนีเซียรุ่งเรือง (Prosperous Indonesia Party ภาษาอินโดนีเซีย: Partai Indonesia Sejahtera) เป็นพรรคการเมืองในอินโดนีเซีย เข้าร่วมการเลือกตั้ง พ.ศ. 2552 แต่ได้คะแนนเสียงเพียง 0.3% น้อยกว่าคะแนนเสียงขั้นต่ำที่ 2.5% และไม่ได้รับการเลือกตั้ง
ตำบลบางใบไม้
ตำบลบางใบไม้ เป็นตำบลในอำเภอเมืองสุราษฎร์ธานี มีพื้นที่ 10.14 ตารางกิโลเมตร 6,576 ไร่ พื้นที่ส่วนใหญ่เป็นที่ราบลุ่มมีแม่น้ำไหลผ่าน ตั้งอยู่หางจากที่ว่าการอำเภอเมืองระยะทาง 2 กิโลเมตร ประกอบด้วย 5 หมู่บ้าน มีจำนวนประชากรในเขตอบต. 2,344 คนและจำนวนหลังคาเรือน 984 หลังคาเรือน
ประวัติ
ตำบลบางใบไม้อำเภอเมืองจังหวัดสุราษฏร์ธานีเป็นตำบลที่มีลำคลองเป็นจำนวนมากสองข้างเป็นป่าไม้เบญจพรรณ ในลำคลองจะมีใบไม้ลอยทับถมกันเป็นจำนวนมาก ทำให้น้ำขึ้นลงไม่สะดวกซึ่งเกิดขึ้นในทุกหมู่บ้านทั้งตำบลราษฏรจึงได้ให้ชื่อว่าตำบลบางใบไม้และสืบเนื่องมาจนถึงปัจจุบันนี้
ภูมิศาสตร์
ตั้งอยู่ฝั่งทะเลตะวันออกของภาคใต้ มีแม่น้ำตาปีซึ่งเป็นแม่น้ำสายสำคัญ ไหลผ่านจากทิศใต้ไปลงทะเลทางทิศเหนือที่อ่าวบ้านดอน
ขนบธรรมเนียม ประเพณี วัฒนธรรม
วัฒนธรรมประเพณีท้องถิ่น ของจังหวัดสุราษฎร์ธานีได้แก่ประเพณี ชักพระ ทอดพระป่าประเพณี แข่งเรือยาวทอดพระป่า รับ – ส่ง ตายายมีมหรสพพื้นเมือง ได้แก่  หนังตะลุง  มโนราห์
เศรษฐกิจ
อุตสาหกรรมครัวเรือน ย่างมะพร้าว น้ำมันมะพร้าวสะกัดเย็น
หมู่บ้านซำทอง
หมู่บ้านซำทอง เป็นหมู่บ้านหนึ่งในตำบลบ้านกลาง อำเภอวังทอง จังหวัดพิษณุโลก ที่ยังไม่มีการพัฒนา ประชากรราว 488 คน 144 หลังคาเรือน ส่วนใหญ่ประกอบอาชีพเกษตรกรรมเพาะปลูกยางพารา และมันสำปะหลัง หรือไม่ก็ประกอบอาชีพหาปลา อุตสาหกรรมครัวเรือน
สภาพภูมิประเทศเป็นบริเวณภูเขา มีทรัพยากรอุดมสมบูรณ์ มีถนนลูกรังสำหรับเดินทางเข้าออก
Notobubon
Notobubon เป็นสกุลของพืชดอกที่อยู่ในวงศ์ Apiaceae.
สปีชีส์ในสกุล ได้แก่:
ตะขบฝรั่ง
ลักษณะ
ตะขบฝรั่งเป็นไม้ต้น ขนาดเล็ก สูงประมาณ 5-7 เมตร ลำต้นมีเปลือกสีเทา กิ่งแผ่สาขาขนานกับพื้นดิน ตามกิ่งมีขนปกคลุม ขนนุ่ม และปลายเป็นตุ่ม เมื่อจับยอดอ่อนจะรู้สึกว่าเหนียวมือ ใบเดี่ยว เรียงสลับแบบทแยงกัน ลักษณะใบรูปขอบขนานแกรมรูปไข่ ปลายใบเรียวแหลม โคนใบข้างหนึ่งมน ข้างหนึ่งแหลม ขอบใบหยัก มีขนปกคลุมหนาแน่น เส้นใบมี 3-5 เส้น ด้านบนสีเขียวด้านล่างสีนวล ก้านใบยาว มีขน โคนก้านเป็นปม ๆ ดอกเดี่ยว ๆ หรือเป็นคู่ เหมือนง่ามใบ เวลาบานมีเส้นผ่านศูนย์กลางประมาณ 2 เซนติเมตร ก้านดอกยาว มีขน กลีบรองกลีบดอก 5 กลีบ ไม่ติดกัน สีเขียว รูปหอก ปลายแหลมเป็นหางยาว โคลนกลีบตัดด้านนอกมีขน ด้านในเกลี้ยง กลีบดอก 5 กลีบ สีขาว รูปไข่กลับป้อม ๆ ย่น เกลี้ยง ผลทรงกลม ผิวบางเรียบ ขนาด 1.5 เซนติเมตร เมื่อดิบสีเขียว เมื่อสุกมีสีแดง รสหวาน เมล็ดขนาดเล็ก ๆ มีจำนวนมาก
การใช้ประโยชน์
ผลตะขบฝรั่งเป็นที่นิยมรับประทานในเม็กซิโก มีขายในตลาด ผลนำไปแปรรูปเป็นแยมและนำใบไปแปรรูปเป็นชา ในบราซิล นิยมปลูกไว้ริมฝั่งแม่น้ำ เมื่อผลร่วงลงในน้ำจะเป็นอาหารปลา ในอินโดนีเซียและฟิลิปปินส์ รับประทานเป็นผลไม้สดแต่ไม่มีจำหน่าย ในไทย รับประทานเป็นผลไม้สด หรือแปรรูปเป็นไวน์ทางด้านสมุนไพร ใช้ดอกเป็นยาแก้ปวดและแก้อักเสบ  ไม้เป็นไม้เนื้ออ่อน ใช้งานช่างไม้ได้ เปลือกใช้เป็นแหล่งของเส้นใย
Nothosmyrnium
Nothosmyrnium เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ จีนถึงญี่ปุ่น
อุทัยธานี (แก้ความกำกวม)
อุทัยธานี อาจหมายถึง
ทัตสึมารุ ทาจิบานะ
ทัตสึมารุ ทาจิบานะ ( 橘 龍丸<rt>たちばな たつまる</rt>, 21 เมษายน 1991 - ) เป็นนักพากย์ และ นักแสดงละครเวที ชาวญี่ปุ่น เกิดที่จังหวัดฟุกุอิ สังกัดสเตย์ลัก
นครสวรรค์ (แก้ความกำกวม)
นครสวรรค์ สามารถหมายถึง
เพชรบูรณ์ (แก้ความกำกวม)
เพชรบูรณ์ อาจหมายถึง
ไทชิ มูราตะ
ไทชิ มูราตะ ( 村田 太志<rt>むらた たいし</rt>, 13 พฤษภาคม 1982 - ) เป็นนักพากย์ชายชาวญี่ปุ่น เกิดที่จังหวัดโคจิ สังกัดอครอสเอนเทอร์เทนเมนต์ จบการศึกษาจากโอซากะอนิเมเตอร์งากุอิง
วัดราษฎร์สามัคคี (จังหวัดนครปฐม)
วัดราษฎร์สามัคคี เดิมชื่อวัดเรียกตามชื่อหมู่บ้าน คือมีชื่อว่า วัดบางน้อย บ้างระบุว่า วัดบางน้อยนอก ต่อมาย้ายมาสร้างอยู่ในที่ปัจจุบันและเปลี่ยนชื่อใหม่ "วัดราษฎร์สามัคคี" ตั้งวัดเมื่อ พ.ศ. 2401 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2452 ได้รับพระราชทานวิสุงคามสีมาครั้งหลังเมื่อ พ.ศ. 2509 ภายในวัดมีศูนย์การเรียนรู้ชุมชนวัดราษฎร์สามัคคี ให้ความรู้ด้านสมุนไพรต่าง ๆ อยู่ในบริเวณของโรงเรียนวัดราษฎร์สามัคคี และสวนสุโขทัยเป็นแหล่งเรียนรู้เกี่ยวกับพระพุทธรูปสมัยสุโขทัย
ปูชนียวัตถุที่สำคัญ มีพระพุทธรูปศิลปะสุโขทัยยุคต้นที่มีความงดงาม นามว่า หลวงพ่อสุโขทัยธรรมราชา เป็นพระพุทธรูปปางสะดุ้งมาร หน้าตักกว้าง 24 นิ้ว ความสูงวัดจากฐานถึง ปลายเศียร 32 นิ้ว องค์พระเป็นทองสัมฤทธิ์ทั้งองค์
Nothocnide
Nothocnide เป็นสกุลของพืชดอกที่อยู่ในวงศ์ Urticaceae.
ถิ่นกำเนิดของมันคือ มาเลเซีย ถึงแปซิฟิกตะวันตกเฉียงใต้
สปีชีส์ในสกุล ได้แก่:
ออร์กี
ในการใช้คำในสมัยใหม่, อย่างคำว่า ออร์กี เป็นปาร์ตี้เซ็กส์ที่แขกได้เข้ามีส่วนร่วมแบบเปิดและไม่จำกัดในกิจกรรมทางเพศหรือเพศสัมพันธ์หมู่